Diari Oficial de la Generalitat Valenciana


Sumari del DOGV 6735, del 15-03-2012 (2012/2397)

Notificació del tràmit d'audiència en l'expedient de resolució de contracte administratiu d'obres relatiu al projecte de construcció Club de Convivència Municipal.
-------------------------------------------------------------------------------------------------------------------------------------------------------------------

### Dades del document

Número de DOGV
:   6735

Data del DOGV
:   15-03-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/2397


Organisme emissor
:   Ajuntament d'Alcalà de Xivert

Tipus de document
:   Anunci

Notificació del tràmit d'audiència en l'expedient de resolució de contracte administratiu d'obres relatiu al projecte de construcció Club de Convivència Municipal. [2012/2397]  
Havent resultat infructuosos els intents de notificació personal efectuats, de conformitat amb els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, a la mercantil Minos, SPA Fidejussioni & Cauzioni, per trobar-se en parador desconegut, ignorar-se el lloc de la notificació o bé, intentada aquesta, no s'ha pogut practicar; per la qual cosa, de conformitat amb el que disposa l'article 59.5 i 60 de la Llei 30/1992 de Règim Jurídic de les Administracions Públiques i del Procediment Administratiu Comú, es procedix a citar l'interessat, per un termini de 15 dies, mitjançant la publicació de l'esmentada notificació en el Butlletí Oficial de la Província, en el Diari Oficial de la Comunitat Valenciana, al tauler d'edictes d'aquest Ajuntament i al tauler d'edictes del Consolat d'Espanya a Roma, el text íntegre de la qual és el següent:  
«Per la present notificació li notifique que l'alcalde president ha dictat el següent decret, que diu:  
Decret 505/2011.  
Data: 2 de desembre de 2011  
Contractació: tràmit d'audiència en l'expedient de resolució de contracte administratiu d'obres relatiu al projecte de construcció Club de Convivència Municipal, per causa imputable al contractista.  
Atés que aquest Ajuntament va procedir a la licitació del contracte d'obres per al projecte de construcció Club Convivència Municipal, i va adjudicar el dit contracte a la mercantil Construcciones Villegas, SL, amb CIF L67536456.  
Atés que, en data de hui, encara no s'ha procedit a la finalització del dit contracte d'obres, i que, així mateix, s'ha emés un informe per part de la direcció facultativa de la mencionada obra en què s'informa a aquest Ajuntament que la citada adjudicatària no ha complit amb el termini d'execució previst per a l'obra, així com que aquesta mercantil ha manifestat la impossibilitat de continuar amb l'execució de l'obra, a causa de la insolvència actual d'aquesta, que ha provocat que sol·licite la corresponent declaració de concurs de creditors, de conformitat amb els termes dels articles 5 i 6 de la Llei Concursal i, de la mateixa manera, no ha procedit a l'execució completa de les millores oferides i acceptades per aquesta administració.  
  
Vista la documentació que hi ha en poder de l'expedient administratiu.  
Atés el que disposa l'article 206 de la Llei 30/2007, de 30 d'octubre, de Contractes del Sector Públic, d'ara en endavant LCSP, en l'última redacció, i vigent en data de hui, que preveu com a causes de resolució dels contractes administratius les següents:  
Són causes de resolució del contracte:  
a. La mort o incapacitat sobrevinguda del contractista individual o l'extinció de la personalitat jurídica de la societat contractista, sense perjudici del que disposa l'article 73.bis.  
b. La declaració de concurs o la declaració d'insolvència en qualsevol altre procediment.  
c. El mutu acord entre l'administració i el contractista.  
d. La demora en el compliment dels terminis per part del contractista i l'incompliment del termini assenyalat en la lletra c) de l'apartat 2 de l'article 96.  
e. La demora en el pagament per part de l'administració per un termini superior a l'establit en l'apartat 6 de l'article 200 o l'inferior que s'haguera fixat a l'empara de l'apartat 8.  
f. L'incompliment de la resta d'obligacions contractuals essencials, qualificades com a tals en els plecs o en el contracte.  
g. La impossibilitat d'executar la prestació en els termes inicialment pactats o la possibilitat certa de produir-se una lesió greu a l'interés públic si es continua executant la prestació en eixos termes, quan no siga possible modificar el contracte d'acord amb el que disposa el títol V del llibre I.  
h. Les establides expressament en el contracte.  
i. Les que s'assenyalen específicament per a cada categoria de contracte en aquesta llei.  
Atés que respecte a la manera d'aplicació de les esmentades causes de resolució, l'article 207 de la LCSP disposa el següent:  
"1. La resolució del contracte s'acordarà per l'òrgan de contractació, d'ofici o a instància del contractista, si escau, seguint el procediment que en les normes de desplegament d'aquesta llei s'establisca.  
2. La declaració d'insolvència en qualsevol procediment i, en cas de concurs, l'obertura de la fase de liquidació, donaran sempre lloc a la resolució del contracte.  
En la resta de casos, la resolució podrà instar-se per aquella part a la qual no li siga imputable la circumstància que produïsca aquesta, sense perjudici del que estableix l'apartat 7.  
3. Quan la causa de resolució siga la mort o incapacitat sobrevinguda del contractista individual l'administració podrà acordar la continuació del contracte amb els seus hereus o successors.  
4. La resolució per mutu acord només podrà tindre lloc quan no concórrega una altra causa de resolució que siga imputable al contractista, i sempre que raons d'interés públic facen innecessària o inconvenient la permanència del contracte.  
5. En cas de declaració de concurs i mentre no s'haja produït l'obertura de la fase de liquidació, l'administració potestativament continuarà el contracte si el contractista presta les garanties suficients segons el parer d'aquella per a la seua execució.  
6. En el supòsit de demora a què es refereix la lletra e) de l'article anterior, si les penalitats a què donara lloc la demora en el compliment del termini arriben a un múltiple del 5% de l'import del contracte, caldrà ajustar-se al que disposa l'article 196.5.  
7. L'incompliment de les obligacions derivades del contracte per part de l'administració originarà la resolució d'aquell només en els casos que preveu aquesta llei."  
Respecte al procediment que s'ha de seguir en els casos de resolució del contracte administratiu, com és el present supòsit, aquest haurà d'ajustar-se a les següents regles, previstes, amb caràcter general, en l'article 109 del Reial Decret 1098/2001, de 12 d'octubre, pel qual s'aprova el Reglament General de la Llei de Contractes de les Administracions Públiques, aplicable en data de hui, fins que es produïsca el desplegament reglamentari complet de la norma:  
"1. La resolució del contracte s'acordarà per l'òrgan de contractació, d'ofici o a instància del contractista, amb l'autorització prèvia, en el cas previst en l'últim paràgraf de l'article 12.2 de la llei, del Consell de Ministres, i compliment dels requisits següents:  
a. Audiència del contractista per un termini de 10 dies naturals, en el cas de proposta d'ofici.  
b. Audiència, en el mateix termini anterior, de l'avalista o assegurador si es proposa la confiscació de la garantia.  
c. Informe del servei jurídic, excepte en els casos previstos en els articles 41 i 96 de la llei.  
d. Dictamen del Consell d'Estat o òrgan consultiu equivalent de la comunitat autònoma respectiva, quan es formule oposició per part del contractista.  
2. Tots els tràmits i informes preceptius dels expedients de resolució dels contractes es consideraran d'urgència i tindran preferència perquè l'òrgan corresponent els despatxe."  
Atés que per mitjà de Decret de l'Alcaldia número 484/2011, de data 18 de novembre de 2011, es va resoldre ordenar l'inici d'expedient de resolució del contracte d'obres per al projecte de construcció Club Convivència Municipal, contracte adjudicat a la mercantil Construcciones Villegas, SL, amb CIF X27142616, per causa imputable al contractista, de conformitat amb els motius assenyalats en els antecedents de fet del dit decret, antecedents que s'indiquen en el present decret d'Alcaldia.  
  
Atés que, així mateix, per part de l'Alcaldia es va resoldre designar com a instructor del procediment José Vicente Brisach Claramonte, arquitecte tècnic municipal.  
Atés que, en el present cas, tal com es posa de manifest en els fonaments jurídics d'aquest, és procedent la confiscació de la garantia definitiva depositada, per a respondre de la correcta execució del contracte administratiu.  
Atés el que disposa l'article 21 de la Llei 7/1985, de 2 d'abril, Reguladora de Bases de Règim Local, així com el que preveu la disposició addicional segona de la Llei de Contractes del Sector Públic.  
Per tot l'anteriorment exposat, resolc:  
Primer. Atorgar tràmit d'audiència a la mercantil Construcciones Villegas, SL, amb CIF H90926118, així com a l'avalista o assegurador corresponent, per un termini de 10 dies naturals a comptar des de l'endemà de la recepció de la present resolució, i indicant-los que s'ha procedit a la incoació de l'expedient de resolució de contracte d'obres relatiu al projecte de construcció Club Convivència Municipal, contracte adjudicat a la mercantil Construcciones Villegas, SL, amb CIF L36297378, per causa imputable al contractista, a l'efecte que, durant el termini abans assenyalat, puguen efectuar totes les al·legacions que estimen oportunes; se'ls fa saber, així mateix, que amb motiu de la incoació del present expedient de resolució de contracte, es proposa la confiscació de la garantia definitiva depositada per a respondre de la correcta execució del contracte administratiu.  
Segon. Traslladar el present acte administratiu a l'instructor del present procediment, així com donar compte al Ple en la pròxima sessió plenària que se celebre.  
Tercer. Notificar el present acte administratiu als interessats, als qui es fa saber que per tractar-se d'un acte administratiu de tràmit, no s'hi pot interposar cap recurs.  
Cosa que li notifique als efectes legals oportuns.»  
  
En el termini indicat, que començarà a comptar a partir de l'endemà de la publicació de l'anunci, podrà consultar l'expedient, formular les al·legacions i presentar els documents i les justificacions que considere convenients respecte d'això.  
  
Alcalà de Xivert, 27 de febrer de 2012.- L'alcalde: Francisco Juan Mars.